વડાપ્રધાન સ્મારકના સ્થળે પહોંચીને ‘સ્ટેચ્યુ ઓફ યુનિટી’ના અનાવરણ માટે બટન બદાવશે તે જ ક્ષણે ભારતીય વાયુસેનાની સૂર્યકિરણ ટીમ સાધુ બેટના આકાશને ત્રિરંગાની પ્રતિકૃતિથી આકાશને ભરી દેશે. વડાપ્રધાન રાષ્ટ્રીય એકતાના પ્રતિક સમાન ‘ધ વોલ ઓફ યુનિટી’નું અનાવરણ કરશે તે જ ક્ષણે ત્રણ જગુઆર લડાકુ વિમાનો એકદમ નીચી સપાટીએ નર્મદા ડેમ ઉપરથી ‘સ્ટેચ્યુ’ની દિશામાં ઉડાણ ભરશે. વડાપ્રધાન મોદી જ્યારે સરદાર પટેલના ચરણોમાં શ્રદ્ધાસુમન અર્પણ કરશે ત્યારે વાયુ સેનાના બે એમઆઇ-૧૭ હેલિકોપ્ટર પણ આકાશમાં સ્થિર બનીને સરદાર પટેલના ચરણોમાં પુષ્પવૃષ્ટી કરશે.